'  Luua valmistamine algab võru tegemisest.  Võib ka traadiga, kuid see pole pooltki nii ehe.      Pajuvits kooritakse, jämedam ots õhendatakse. Siis muditakse, soovitavalt soojas ruumis ja veel parem, leiges vees leotatuna, näppude vahel kiud pehmemaks. Lõppeks pannakse sõlm piule sisse ning keerataksegi kokku võru.      Kaks võru valmis, peab kimpu korjama mõnikümmend  kaseoksaraagu.  Jämedamad otsad ühtlasek lõigata-raiuda.      Kimbu kokkusurumiseks on mitmeid riistu, siin pildile jäänud kaks. Toime sama, välimus erinev.      Selle riistaga oksakimp kokku surutud, algab vitsarõnga pealeajamine.  Esimene rõngas peal, käib surutis lahti, veidi kohendamist ja kümnesendise vahega läheb sama teed ka teine.      Siis saadu juukseidpidi pihku, noaga säuh-siuh liiga pikad otsad maha.       Vars otsast teravaks nelja kanti, et keerlema ei hakkaks, kimbukese keskele ja suruda-koputada, kuni ongi valmis!     Teised kimbutajad.